1 Tilmolseiq 5 AEU - Aqbhal joiqmaoq juq bhai khaq - Bible Search\n1 Tilmolseiq 4 1 Tilmolseiq 6\n1 Tilmolseiq 5\nYu bhai khalhai ya nl bhiq nail ganl\n1Aqbhal joiqmaoq juq bhai khaq khaq-ail thaq cavq bhiq. Aqyu juq bhai naoq nail aqbhu khe-ai, saol-nvq-ai thaq khi cavq bhiq yaoq. Yaqyov-aq yaqnoil juq bhai naoq nail mailnail khe-ai saol-nvq yaoq. 2Aqphiq joiqmaoq juq bhai naoq nail aqma khe-ai saol-nvq-ai thaq khi, yaqmai-aq yaqnoil juq bhai neema aqhaol haol deel teevq bhee aol nail lavqkhoel naoq nail nailma khe-ai saol-nvq yaoq.\n3Heldaiq phail bhiq nail gaq maq jaol nail miqtsiq miqma juq bhai ev khi heldaiq phail bhiq yaoq. 4Thailhai ngaol-aoq, miqtsiq miqma aivq nail yaq maq ngel haq neq, aivq nail aqjievq lilheel jaol haq neq, yaq al juq yovqgavq nail ilkhaol khe tsaol-aq bhai heldaiq phail bhiq khi, aqbhu aqma aqphiq aqbhal juq bhai geeqlaoq nl kovq bhiq nail phaq neq, Miqyail bhai ev nail phaq pevq nail ngaol dai, aqyu juq bhai cavq bhiq cov bhiq yaoq. Khul khi mail dai ngal-aq, alhai heldaiq phail bhiq nail phaq bhai Miqyail neema tsaq nail ngaol. 5Aivq teevq gaq taivq-ail doevq khi, heldaiq phail bhiq nail gaq maq jaol nail miqtsiq miqma bhai neq, Miqyail bhai noeqthunq khi, nqkiv n-gaol maqkhaiq, “Tsaojao-ai lavq-o” dai, geeqlaoq hal nail ngaol. 6Thailhai ngaol-aoq, aqsivq haqjoil phao lavqkhiq tsail nail phaq bhai taivq-ail halpov nail miqtsiq miqma neq, doevq khi ngaol-aoq, sil-a nail khe-ai, dul nail ngaol. 7Yu oeqbal thaq duq maq jiav dai, alhai nl yaoq dai, miqtsiq miqma nail yaq juq bhai daoq bivq yaoq. 8Tsaol-aq teevq gaq ganav yovqgavq nail jeq-e jaq-a bhai maqkhaiq, a dai nee maqtsil yovqgavq nail ilkhaol khe tsaol-aq bhai maqkhaiq, maq heldaiq phail haq neq, Yeiqsul bhai neema thaqtsaol nail phaq bhai khaonq ha-ail ceevq-a nail khe-ai dul khi, neema maq thaqtsaol lal-a nail tsaol-aq nee maqtsil doil jaiq nail ngaol.\n9Miqtsiq miqma nail aqmil gevq bhoel nail phaldoiq nail ganl niailhai ngaol. Aqkovq kovq tsel kovq bhee lal-a nail yovqgavq nail yovjil bhai saljial ivq-a nail miqtsiq miqma juq nail aqmil bhai gevq bhoel yaoq. 10Aqmeeq phaq nl thail hal thailthaiq nail ngaol dai, yu salkhil khanq nail, yaq juq bhai lav sav nail, daq-i bhai hav nia nail, Miqyail nail tsaol-aq nail aqkhil bhai tsiq bhiq nail, haq nail aoq nail juq bhai tsaojao-ai bhiq khi, aqmeeq yaoq phaq yaoq-ao nee nl thail hal thailthaiq nail miqtsiq miqma juq nail aqmil taivq-ail gevq bhoel yaoq.\n11Thailhai ngaol-aoq, aqkovq maq jiav lal thaq nail miqtsiq miqma juq nail aqmil gevq bhoel nail phaldoiq bhai thaq gevq bhoel. Khul khi mail dai ngal-aq neq, aqyu juq maol ail movq lal bhiq haq neq, Khali nail uvthaiq nail kov-uvq nee dov-ail nail ngaol. 12Alhai nl haq neq, aqyu juq-i mail iqmoeq phao ge-ai thaq nail daoqma saljial bhai aqyu juq lav cov-a nail ngel-i mail, Miqyail-i mail dal bhiq nail bhai ya daq nail ngaol. 13Al ovqtavq, aqyu juq teevq il nee teevq il nalga nalga-ail, aqdoil doil-ail nail ngaol. Aqdoil doil-ail nail taivq-ail maq ngel-ail. Aqyu juq moeqjaiq jaiq lal khi, maq ge khaoq nail phaq ge lal nail ngaol. Aqyu juq bhai maq tavq nail, yu nail ganl bhai lav suqsaq nail tsaol-aq pevq lal nail ngaol. 14Alheel ngel-i mail, aqkovq mao-ail maq jiav lal thaq nail miqtsiq miqma juq neq, maol ail khi yaq jaol lee nail nee ovqtavq, yovqgavq nail ilkhaol bhai aqmeeq-ai heldaiq phail nail bhai, ngal oil movq-ail nial. Alhai nl haq neq, ngadao bhai neejiav jiav nail tsaol-aq, ngadao bhai khal ge movq-ail ge duq maq jiav-ail. 15Khul khi mail dai ngal-aq neq, niil aq-il iqsanl miqtsiq miqma teevq pav ganav juq laiq-ail thailthaiq khi, neivq Saqdaq nail haoqnao tsaothel laivq-aoq nail ngaol.\n16Yeiqsul bhai neema thaqtsaol nail yaqmai-aq teevq gaq ganav nail ilkhaol lavqkhoel bhai miqtsiq miqma juq jaol haq neq, aqyu juq aivq bhai tsu heeq phaq-ail tsaq nail ngaol. Alhai tsuq haq neq, kavbavq al Khali yaq munl bhai maq dal mail, Khali yaq munl neq, tsaojao-ai nail gaq maq jaol nail miqtsiq miqma juq bhai aqmeeq-ai tsu nia nail ngaol.\n17Khali yaq munl bhai aqmeeq-ai heldaiq phail nail aqivq aqtsu juq neq, ev nail phaq khi danq nail phaq bhai oil nail geel-nvq nail ngaol. Daoq cavq daoq cov cov nail khi yu bhai cavq bhi cov bhiq nail aqivq aqtsu juq bhai a dai nee maqtsil iqsanl ev khi danq bhiq heeq phaq-ail tsaq nail ngaol. 18Khul khi mail dai ngal-aq neq, “Gov bhai naoq thailthaiq nail niaoqnel bhai moeqkeivq maq ya keivq-ail” dai, Jalliq lavqkhoel bhai gevq-ai thaq nail ngaol. “Ganl nl nail tsaol-aq, ganl nl nail aqphoiq ya nail tsaq nail ngaol” dai iqsanl, gevq-ai thaq nail ngaol. 19Salkhil khanq nail tsaol-aq nvq gaq hail gaq maq jaol haq neq, aqivq aqtsu juq bhai oeqbal thaq nail daoq bhai thaq naldaiq. 20Oeqbal nl thailthaiq nail juq bhai, tsaol-aq iqsanl nail sivtavq bhai khaq khaq-ail cavq bhiq yaoq. Alhai nl haq neq, yu iqsanl geesil nail neema aol lal nail ngaol.\n21Naol al juq nl-u phao, maq tselpav maq bhoilpav nail nee ovqtavq, maivphaoq eeq nil maq tsel dai nl yaoq dai, Miqyail khi Yeiqsul Khali nail sivtavq bhai maqkhaiq, tsel dov-ai thaq nail nqtavq gaqkhoel nail sivtavq bhai maqkhaiq, ngal naoq bhai daoq bivq nail ngaol.\n22Khaq sil gaq nail kovtavq bhai maqkhaiq, lavqtsail mail aqlavq thaq bavq dav. Yu oeqbal nl nail bhai naol teevq peivq-ail thaq aol lai. Aqhaol haol dai, doevq yaoq.\n23Niai nee pultavq neq, ulcuvq taivq-ail thaq daol. Naol jaol hal maq dov nail haqbhoil khi ovqmav nail haqbhoil maq gal lal dai, aqheeq tsilju nail ullul iqsanl micil daol yaoq.\n24Tsaol-aq teevq pav ganav juq nail oeqbal bhaqlaoq kheq dai dov lal khi, yalkhaq dal nail jaol duq bhai aqyu juq bhai hel-aivq nail ngaol. Tsaol-aq teevq pav ganav juq nail oeqbal neq, haoqnao taivq-ail dov lal nail ngaol. 25Alhai dul dai, nl-ai hal-ai thaq nail aqmeeq juq iqsanl bhaqlaoq kheq dai dov lal nail ngaol. Niil aq-il bhaqlaoq kheq dai maq dov lal nail aqmeeq phaq juq iqsanl, khaq mao kev dai maq oil-uvq thaq nia-ail.


Bvuhꞈ hpawˇ ve kanˉ, Aˍmeˬriˆkaꞈ\nKoˇriˇaˇ Awˬ hawˉ hpawˇ\nDaꞈ ve awˬ lawn sha tanˇ “mvuhˇ miˬ teˇ peˆ le le”, “awˬ ceuˬ awˬ hk’aˇ teˇ ceuˬ le le”, “tawˇ hkawˇ teˇ ceuˬ le le” leh “chaw ceuˬ teˇ ceuˬ le le htaꞈ” hto piˇ tuˬ awˬ pon tawˇ hkawˇ 600 hpaˆ htaꞈ ngaˬ hui bvuhꞈ tawˆ ve yoˬ. (Hpeuꞈ maˍ ve 14:6) Ngaˬ hui haˍ ve kanˉ chi htaꞈ hk’aˬ hk’e te g’a ve le. Awˬ lawn k’o, liꞈ yuˬ tawˆ ve chaw aˬ laˬ hk’e 3,000 g’aˇ, leh laiˉ mvuhˇ miˬ lo chehˇ ve bvuhꞈ hpawˇ ve kanˉ te ve chaw cawˬ ve yoˬ. Yawˇ hui hk’a peu-eˬ Yaˬhoˉvaˬ ve Shaˉhkiˆhkanˍ ve chaw hpehꞈ ve yoˬ.\nAwˉ lawˉ htaˇ liꞈ teˇ k’oˆ Eˍgaˍlanˍ hkawˇ awˬ hk’aw lo bvuhꞈ taˍ ve yoˬ. Awˬ tcuhˆ puiˍ lonˉ lo bvuhꞈ hpawˇ ve kanˉ htaꞈ Uˉ peunˍ ve Kawˍmiˍtiˍ nyi haꞈ shaˉ ve yoˬ. Bvuhꞈ hpawˇ ve kanˉ awˬ tcuhˆ puiˍ lonˉ maˇ heˆ leh, awˬ tcuhˆ puiˍ teˇ hpaˍ hpaˍ hk’aw chehˇ ve chaw htaꞈ aꞈ piˇ ve yoˬ. Bvuhꞈ ve chaw laiˉ mvuhˇ miˬ geh laˬ ve pa taw, ngaˬ hui ve liꞈ chaw liˇ vaˇ liˇ laiˉ chaw ceuˬ awˬ pon g’aw gaˇ ve awˬ lawn cawˬ ve yoˬ.\nYuˬ tawˆ ve chaw hui lehˬ bvuhꞈ taˍ ve awˬ lawn g’a haꞈ yuˬ ve yoˬ. Awˬ lawn htaꞈ gu leh sha hpawˇ cawˬ peuˬ hk’awꞈ nawˉ, gu g’aw tuˬ, chaˬ nyi tuˬ, leh yuˬ tawˆ tuˬ miˬ guiˬ hk’a peu-eˬ hk’oˆ yuˬ tawˆ ve chaw htaꞈ hkaw hpi-u teuˇ caꞈ hk’aw feu piˇ ve yoˬ. Eˍgaˍlanˍ hkawˇ tcuhˉ kuiˬ htaꞈ a shu yawˇ ve tawˇ hkawˇ hk’a ceˆ hk’a cuˍ yuˬ tawˆ tuˬ awˬ pon, yawˇ hui coˇ caˇ leh “cawˇ ve tawˇ” htaꞈ leuˆ yuˬ ve yoˬ. (Cuˇ yiˍ piˇ ve 12:10)\nKanˉ te vaiˇ maˇ la tuˬ hkaw hpi-u teuˇ caꞈ ga laˇ ve yoˬ. Bvuhꞈ ve leh yuˬ tawˆ ve chaw yaˇ awˬ tan hkaw hpi-u teuˇ caꞈ te maˇ g’a. Yaꞈ hk’aˇ, hkaw hpi-u teuˇ caꞈ hk’aw awˬ hk’eun teˇ hpaˍ yehˇ ve awˬ hk’aw lo yawˇ hui kanˉ te vaiˇ ve yoˬ. Yaˬhoˉvaˬ ve Shaˉhkiˆhkanˍ ve chaw tawˇ hkawˇ laiˉ chaw ceuˬ yanˍ tawˆ tuˬ ve kanˉ hk’aˇ (MEPS) te tawˆ ve yoˬ. Kanˉ hk’aˇ chi htaꞈ pa taw, liꞈ mehˆ laiˉ chaw ceuˬ tawˇ hkawˇ keu g’a ve, awˬ han keu g’a ve, leh yanˍ tawˆ tuˬ awˬ pon gu g’a ve yoˬ.\nTawˇ hkawˇ oˇ ve hk’aw yaw ve chaw hk’aˬ nyiˇ hinˉ g’aˇ maˇ cawˬ htawˇ, aˬ htoꞈ ma pa taw ngaˬ hui chi taw taw coˇ caˇ leh te ve le. Awˬ lawn k’o, Yaˬhoˉvaˬ lehˬ “Chaw hk’a peu-eˬ htaiˍ hk’awꞈ ve htaꞈ g’a tuˬ ve awˬ hk’oˆ kaꞈ, hteˇ ve cawˇ ve htaꞈ shiˍ la tuˬ yawˇ heuˆ gaˇ ve yoˬ.” (1 Tiˆmoˉseˍ 2:3, 4)\nNgaˬ hui ve liꞈ hk’aˬ hk’e te bvuhꞈ tawˆ la ve le.\nAˬ htoꞈ ma pa taw ngaˬ hui ve liꞈ tawˇ hkawˇ laiˉ ha ceuˬ awˬ hk’aw lo yuˬ tawˆ ve le.\nYaˬhoˉvaˬ ve Shaˉhkiˆhkanˍ ve chaw ve Liꞈ Hk’aˬ hk’e te leh Bvuhꞈ tawˆ leh Tawˇ hkawˇ laiˉ ceuˬ Hk’aw Yuˬ tawˆ ve le


Lolmav 8 AEU - Alheel ngel-i mail, Yeiqsul Khali nail - Bible Search\nLolmav 7 Lolmav 9\nAqhaqlal Miqyail nail lavqkhoel bhai aqdoevq doevq nail ganl\n1Alheel ngel-i mail, Yeiqsul Khali nail lavqkhoel bhai jaol nail tsaol-aq juq neq, ya sil naol dai, yalkhaq dal nail phaq bhai niil aq-il maq ya daq yaoq-aol. 2Khul khi mail dai ngal-aq neq, Yeiqsul Khali nail lavqkhoel bhi doevq lal nia nail Aqhaqlal Miqyail nail bhaqaoq neq, oeqbal nail bhaqaoq lavqkhoel khi mail sil nail bhaqaoq lavqkhoel nee ngadao bhai bhi jel-ail lavq-a nail ngaol. 3Ngadao aqsivq haqjoil bhao nail bhaqda nee, aoldaoq kovqdaoq gaq maq aol-ail. Alheel ngel-i mail, Miqyail neq, aoldaoq kovqdaoq maq nl nia nail phaq bhai, nl-ai thaq nail ngaol. Oeqbal yaq nail haqbhoil Miqyail aivq nail Yaqyov bhai khoel-ai leevq-a nail ngaol. Yaqyov neq, oeqbal nail haqbhoil laol bhiq nail phaq pevq dai, oeqbal yaq juq aqmaol bhao nail khe-ai, aivq iqsanl aqmaol bhao nail ngaol. Miqyail aivq bhai aqsivq haqjoil nail lavqkhoel bhai aol nail oeqbal bhai yalkhaq bhi dal lee-a nail ngaol. 4Aqsivq haqjoil nail haoqnao maq tsaothe-ail, Aqhaqlal Miqyail nail haoqnao tsaothe nail ngadao juq nail lavqkhoel bhai, aoldaoq kovqdaoq ge-ai thaq nail khe-ai bhee lal dai, aivq alhai nl-a nail ngaol.\n5Khul khi mail dai ngal-aq neq, aqsivq haqjoil bhai tavq nail tsaol-aq neq, aqsivq haqjoil phao khe ganl bhai noeq cov-ai thaq nail neema aol nail ngaol. Thailhai ngaol-aoq, Aqhaqlal Miqyail bhai tavq nail tsaol-aq neq, Aqhaqlal Miqyail bhai tavq nail phaq bhai noeq cov-ai thaq nail ngaol. 6Aqsivq haqjoil phao khe ganl bhai noeq cov-ai thaq nail tsaol-aq juq neq, ya sil nail ngaol. Aqhaqlal Miqyail bhai noeq cov-ai thaq nail tsaol-aq juq neq, aqdoevq doevq nail phaq khi mail neesal-ovq nail phaq ya nail ngaol. 7Khul khi mail dai ngal-aq, aqsivq haqjoil phao tavq nail ganl bhai noeq cov-ai thaq nail neema neq, Miqyail bhai genl dev nail ngaol. Alheel nail neema neq, Miqyail nail aoldaoq kovqdaoq nail kov-uvq bhai maq jaol nail nee ovqtavq, jaol khi ngaol-aoq, maq jaol nia-ail. 8Aqsivq haqjoil nail haoqnao tsaothe nail tsaol-aq juq neq, Miqyail neema tsaq dai, maq nl nia-ail.\n9Miqyail nail Aqhaqlal nuljuq nail lavqkhoel bhai maldil jaol haq neq, nuljuq aqsivq haqjoil nail neekhaol haoqnao maq tsaothe-ail. Aqhaqlal Miqyail nail haoqnao tsaothe nail ngaol. Thailhai ngaol-aoq, tsaol-aq teevq gaq nail lavqkhoel Khali nail Aqhaqlal maq jaol haq neq, tsaol-aq al gaq Khali nee maq tavq-ail. 10Khali nuljuq nail lavqkhoel bhai jaol haq neq, oeqbal bhaqda nee aqmaol sil khi ngaol-aoq, tsaq nail daol nail phaq bhaqda nee, aqhaqlal ya doevq nail ngaol. 11Al ovqtavq, Yeiqsul bhai gaoq bhi doevq kovq lal-a nail Miqyail nail Aqhaqlal nuljuq nail lavqkhoel bhai jaol haq neq, Yeiqsul bhai gaoq bhi doevq kovq lal-a nail khe-ai, Miqyail nuljuq nail sil nia nail aqmaol bhai iqsanl, gaoq bhi doevq kovq lal nail ngaol. Aivq nuljuq nail lavqkhoel bhai jaol nail aivq nail Aqhaqlal bhai juq khi alhai nl nail ngaol.\n12Aqivq jaqbheq juq-ol, ngadao juq neq gailjiov bavq nail tsaol-aq juq ngaol. Thailhai ngaol-aoq, aqsivq haqjoil nail neekhaol sil dai nl nail haqbhoil bavq nail maq ngel-ail. 13Khul khi mail dai ngal-aq, nuljuq aqsivq haqjoil nail haoqnao doevq haq neq, ya sil nail ngaol. Thailhai ngaol-aoq, Aqhaqlal Miqyail bhai juq khi yovqgavq nail oeqbal nl nail aqsivq haqjoil nail neekhaol bhai dev ceiv haq neq, ya doevq nail ngaol. 14Miqyail nail Aqhaqlal-i mail hevqdaiq bhiq nail tsaol-aq neq, Miqyail nail yaq ngaol. 15Khul khi mail dai ngal-aq, Miqyail nuljuq bhai yaqkav nail neema bivq lavq-a nail maq ngel-ail. Neema al aol haq neq, geesil nail ngaol. Miqyail nuljuq bhai Aqhaqlal Miqyail nail lavqkhoel nee aivq nail yaq nail neema bivq lavq-a nail ngaol. Alheel ngel-i mail, “Aqbhu-ol, ngaq nail aqbhu-ol” dai, ngadao aivq bhai khul kivq nail ngaol. 16Ngadao juq neq, Miqyail nail yaq ngaol dai, Aqhaqlal Miqyail khi mail ngadao nail aqhaqlal teevq gaq khe-ai, salkhil khanq nail ngaol. 17Ngadao neq aivq nail yaq pevq nail ngel-i mail, aivq nail jaiqbhoil ovq nail tsaol-aq ngaol. Miqyail-i mail Khali bhai bivq nail dai khi, lainq-ai thaq nail jaiqbhoil iqsanl, Khali nee mail teevq gaq khe-ai ngadao ya nail ngaol. Khul khi mail dai ngal-aq, khoeq nail jiovq nail phaq bhai Khali nee mail teevq gaq khe-ai ngadao daq haq neq, aivq nee mail teevq gaq khe-ai seiqleiq khaoqsail ya nail ngaol.\nSeiqleiq khaoqsail ya nail ganl\n18Yeel niil yeel nail lavqkhoel bhai ya haq ya aoq nail phaq neq, yaqhao ngadao bhai bivq lavq nail seiqleiq khaoqsail nee maq tsiq ceiv tsaol-ail dai, ngal noeq duq-ai thaq nail ngaol. 19Miqyail-i mail teivq-ai thaq nail yaoq phaq yaoq-ao nee, Miqyail nail yaq juq bhaqlaoq kheq dai dov lee nail bhai ya moel dai, noeqthunq khi daonq thailthaiq nail ngaol. 20Teivq-ai thaq nail yaoq phaq yaoq-ao nee, lav cov nail phaq bhai, niil aq-il kev dai, daq thailthaiq nail ngaol. Aqyu juq alhai daq movq jaol movq nail ngel-i mail, maq ngel-ail. Miqyail-i mail alhai bhi jaol-a nail ngel-i mail ngaol. 21Thailhai ngaol-aoq, aqyu juq noeqthunq nail phaq niailhai jiav nail ngaol. Khal teivq-ai thaq nail yaoq phaq yaoq-ao nee lav cov nail phaq nail kov-uvq nee ya jel-ail khi, Miqyail nail yaq juq seiqleiq khaoqsail bhai ya aol lai dai, aqyu juq noeqthunq nail ngaol.\n22Khal teivq-ai thaq nail yaoq phaq yaoq-ao nee mail niil aq-il kev dai, yaq bhao-u nal nail khe-ai, maq daq tsaol-ail tev thail meel thailthaiq nail ngaol dai, ngadao heeq kivq nail ngaol. 23Teivq-ai thaq nail phaq taivq-ail maq ngel nail, Miqyail-i mail iqmoeq ilmoeq bivq lavq-a nail kovpavq pevq nail Aqhaqlal Miqyail bhai ya-a nail ngadao juq iqsanl, Miqyail nail yaq maldil pevq lal khi, aqmaol niil ya jel-ail khi phal lal nail bhai daonq thailthaiq-u phao, neema lavqkhoel bhai neq, tev thail meel thailthaiq nail ngaol. 24Ngadao hevqkovq nail phaq ya gaq-u phao maldil ya jel-ail khi phal lal nail ngaol dai, noeqthunq khi daonq thailthaiq nail ngaol. Alheel ngel-i mail, noeqthunq-ai thaq nail phaq bhai ya moel haq neq, maq noeqthunq yaoq-aol. Ya moel-aoq nail phaq bhai khaq sil gaq gaoq noeqthunq nail-aiq. 25Thailhai ngaol-aoq, ngadao maq ya moel haq nail phaq bhai noeqthunq nail ngel haq neq, ol ol-ail ya daonq nail ngaol.\n26Alhai dul dai, ngadao gaq bhaq-u phao, Aqhaqlal Miqyail tsaojao-ai lavq nail ngaol. Geeqlaoq khalhai ya hal nail dai, ngadao maq heeq kivq-ail. Thailhai ngaol-aoq, Aqhaqlal Miqyail neq, daoq maq bhao dai, ngadao nail haqbhoil Miqyail bhai meel meel-ail geeqlaoq hal deedee nail ngaol. 27Tsaol-aq yaq nail neema bhai tsaotsel daiq nail Miqyail neq, Aqhaqlal Miqyail nail neema bhai heeq nia nail ngaol. Khul khi mail dai ngal-aq neq, Miqyail neema tsaq nail khe-ai, Miqyail nail tsaol-aq nail haqbhoil Aqhaqlal Miqyail geeqlaoq hal nail ngaol.\n28Miqyail bhai khal gaiq-a nail tsaol-aq nail haqbhoil, iqsanl nail lavqkhoel aivq aqmeeq phaq bhi dov lal nail ngaol dai, ngadao heeq kivq nail ngaol. Miqyail-i mail noeqceiv-ai thaq nail khe-ai, aivq tsaol-aq al juq bhai khul-a nail ngaol. 29Aivq nail Yaqyov khe-ai dul lai dai, iqmoeq-u nee mail Miqyail heeq nia nail tsaol-aq bhai aivq tsel dov-ai thaq nail ngaol. Yaqyov al gaq bhai, aqivq jaqbheq maodai gaq nail kovtavq bhai aqivq bhi jiovq nail dai khi, Miqyail alhai nl-a nail ngaol. 30Iqmoeq-u nee Miqyail aivq-i mail tsel dov-ai thaq nail tsaol-aq bhai aivq khul-a nail ngaol. Khul-ai thaq nail tsaol-aq al juq bhai aivq tsaq nail daol nail tsaol-aq bhi pevq lal-a nail ngaol. Tsaq nail daol nail tsaol-aq bhi pevq lal-a nail al juq bhai, aivq nail seiqleiq khaoqsail bivq-a nail ngaol.\nYeiqsul nail lavqkhoel bhai ya moel nail Miqyail nail gaiq-a nail phaq\n31Alheel ngel-i mail, ganl al juq bhai khul ge duq jiav nail-aiq. Ngadao jaol nail phao Miqyail jaol haq neq, yaoq phao yaoq khaq sil gaq jaol khi lav tsoiq nia nail-aiq. 32Miqyail neq, “Ngaq nail Yaqyov maq bhi cov-ail” dai, maq ge mail, ngadao iqsanl nail haqbhoil aivq nail Yaqyov bivq lavq-a nail ngaol. Thailhai phal-iq neq, aivq nail Yaqyov nee mail teevq gaq khe-ai, aivq khal jiav nail yaoq phaq yaoq-ao nee ngadao bhai bivq lavq nail maq ngel-ail laiq. 33Miqyail-i mail tsel dov-ai thaq nail tsaol-aq juq nail kovtavq bhai khaq sil gaq oeqbal thaq nia nail-aiq. Miqyail thaq nia nail ngaol. Thailhai ngaol-aoq, Miqyail neq, ngadao bhai oeqbal maq thaq dai, tsaq nail daol nail tsaol-aq bhi pevq lal lavq-a nail ngaol. 34Khaq sil gaq ngadao bhai ya sil naol dai, yalkhaq gaoq dal nia nail-aiq. Yeiqsul Khali dal nia nail ngaol. Thailhai ngaol-aoq, aivq neq, yalkhaq maq dal dai, ngadao nail haqbhoil khanqsil-a nail ngaol. Aivq sil-a nail teevq-eel maq ngel-ail. Aivq gaoq doevq kovq lal-a nail ngaol. Al ovqtavq, Miqyail nail lavqmal phao jaoldeel khi mail, ngadao nail haqbhoil geeqlaoq hal thailthaiq nail ngaol. 35Khali nail goil nail gaiq-a nail lavqkhoel ngadao jaol-u phao, khul phaq ngadao juq bhai lav pav nia nail-aiq. Haq nail aoq nail phaq, noeq dee noeq deel nail phaq, khoeq nail jiovq nail phaq, moevq nail sivq nail phaq, aqgaq aqdoi maq jiav nail phaq, geesil nail phaq, thaoma-i mail heivq lavq nail niil juq laiq. 36Jalliq lavqkhoel bhai gevq-ai thaq nail khe-ai,\n“Naoq nail haqbhoil\nteevq n n lao\nnvjuq heivq nail\nbhai ya daq\nthailthaiq nail ngaol.\nHeivq naol dai,\nge ceiv-ai thaq nail\nyu nvjuq bhai\n37Thailhai ngaol-aoq, ngadao bhai gaiq-a nail gaq bhaqda nee, al juq iqsanl bhai ngadao gaq gil lai-a nail ngaol. 38Khul khi mail dai ngal-aq neq, sil nail phaq maqkhaiq, doevq nail phaq maqkhaiq, nqtavq gaqkhoel maqkhaiq, nqtavq khi miltsaq nail gaiqlaq bhai uvthaiq nail juq maqkhaiq, niil aq-il jiav nail khul phaq maqkhaiq, yaqhao jiav lee nail khul phaq maqkhaiq, bhaqaoq khul phaq maqkhaiq, 39daqmoe phaq maqkhaiq, aqnavq phaq maqkhaiq, khal teivq-ai thaq nail yaoq phaq yaoq-ao nee maqkhaiq, ngadao nail Heeqphaq Yeiqsul Khali bhaqda nee, Miqyail nail goil nail gaiq-a nail lavqkhoel, ngadao bhai maq lav pav nia-ail dai, ngal neema thaqtsaol nail ngaol.


Maqkul 12 AEU - A bhai nee ngal-aq, Yeiqsul aqyu juq - Bible Search\nMaqkul 11 Maqkul 13\n1A bhai nee ngal-aq, Yeiqsul aqyu juq bhai daoqma uqhuq daoq niil daoq ge bhiq-a nail ngaol: “Aq-u phao, tsaol-aq teevq gaq jaol lao thaq nail ngaol. Teevq n neq, aivq aqheeq tsilju nail aqjiiv kha khi, gaoqkhail aqmeeq-ai nl tsoiq khi, aqheeq tsilju nail ullul naoq dov duq lav sav khi, gaoqkhail bhai lovq nail ilkhaol daqmoe teevq il cov-a nail ngaol. A bhai nee ngal-aq, gaoqkhail nl nail juq bhai ngaq bhiq-ail ceevq khi, yaoq khaoq yaoq mil yaoq bhai ail-a nail ngaol. 2Aqheeq tsilju nail aqheeq mi lal khi koevq nail yanq tsaq lal-u phao, gaoqkhail al khail khe aqheeq tsilju aqheeq aivq bhai ovq nail juq ya dai, gaoqkhail nl nail juq jaol nail bha aivq nail yaqkav teevq gaq bhi lai-a nail ngaol. 3Thailhai ngaol-aoq, gaoqkhail nl nail juq yaqkav al gaq bhai, nieivq thaiq khi deeq khi aqnieivq-ail bhi kovq ail-a nail ngaol. 4Yaoq pov yaoq, yaqkav yaoq gaq yaoq bhai aqyu juq jaol nail bha gaoq bhi lai-a nail ngaol. Aqyu juq yaqkav al gaq nail uqhuq deeq pav khi, khal nl movq-ail nl bhiq-a nail ngaol. 5Yaoq pov yaoq, yaqkav yaoq gaq yaoq bhai aqyu juq jaol nail bha gaoq bhi lai-u phao, aqyu juq aivq bhai deeq heivq-a nail ngaol. Yaqkav yaoq juq yaoq mee nia gaq bhai gaoq bhi lai-u phao, aqyu juq teevq pav ganav juq bhai deeq khi, teevq pav ganav juq bhai, deeq heivq-a nail ngaol.\n6Aq-u phao, aivq mailma-ail gaiq-a nail aivq nail yaqyov teevq gaq taivq-ail jail lal-a nail ngaol. ‘Aqyu juq ngaq nail yaqyov bhai ev-ail jaol-aq’ dai, ge khi, haoqnao naosaq khe pov neq, aivq nail yaqyov bhai bhi lai-a nail ngaol.\n7Thailhai ngaol-aoq, gaoqkhail nl nail juq ge nail: ‘Aivq neq, jaiqbhoil ovq nail gaq ngaol. Yaoq. Aivq bhai heivq bhel. Alhai nl haq neq, aivq nail jaiqbhoil ngadao juq ya nail ngaol’ dai, aqyu juq nail gaiqlaq bhai ge nail ngaol. 8A bhai nee ngal-aq, aqyu juq aivq bhai nieivq khi, heivq khi, gaoqkhail lavqniil phao he ha ail-a nail ngaol.\n9Gaoqkhail nail ilheel gaq gaoqkhail nl nail juq bhai khalhai nl bhiq nail dai, nuljuq noeq nail-aiq. Aivq kovq lal khi, aqyu juq bhai heivq khi, gaoqkhail al khail yaoq juq yaoq bhai, gaoq ngaq bhiq nail ngaol.\n10-11‘Ilkhaol cov nail\nalhai nl-ai thaq al neq,\nJalliq lavqkhoel bhai gevq-ai thaq nail bhai nuljuq maq ge daiq al laiq” dai, ge bhiq-a nail ngaol.\n12“Daoqma uqhuq daoq niil daoq ngadao juq bhai ge movq nail niil” dai, Yuldav tsaol-aq nail aqivq aqtsu juq heeq nia nail ngel-i mail, aqyu juq Yeiqsul bhai nieivq movq-ai bhiq nail ngaol. Thailhai ngaol-aoq, aqyu juq tsaol-aq munl munl ma bhai geesil nail ngel-i mail, aivq bhai maq nieivq dai, dov ail-a nail ngaol.\n13Aq-u phao, khalhai khi mail Yeiqsul daoq ya ge bheeq dai, Yuldav tsaol-aq nail aqivq aqtsu juq Phaqliqsail teevq pav ganav juq khi mail Heiqlol nail tsaol-aq teevq pav ganav juq bhai, Yeiqsul jaol nail bha khoel gai-aivq-a nail ngaol. 14Aqyu juq lal khi ge nail: “Saqlaq-ol, naol neq, maldil tsaq nail daoq taivq-ail ge nail ngaol. Naol teevq gaq bhai iqsanl maq geesil-ail dai, nvjuq heeq kivq naol. Naol maivphaoq eeq nil maq tsel dai, Miqyail nail gailkhaol daolcoev dai, cavq bhiq cov bhiq nail ngaol. Heeqphaq Gailsaq bhai khaon dov bhiq nail tsaq naol laiq. Maq tsaq-ail laiq. Ngadao juq khaon ya dov bhiq naol laiq. Maq ya dov bhiq-ail laiq” dai, Yeiqsul bhai naldaiq bhiq-a nail ngaol. 15Aqyu juq moeqthaoq teevq phaq ge khi, neema teevq phaq aol nail bhai Yeiqsul heeq nia khi ge bhiq-a nail: “Khul khi mail nuljuq ngaq bhai laonqdaiq nail-aiq. Ngal ya moel dai, phul teevq bavq oil lavq daiq yaoq” dai, aqyu juq bhai ge bhiq-a nail ngaol. 16Aqyu juq iqsanl oil lavq-a nail ngaol. “Khaq sil gaq nail maolkhoel, khaq sil gaq nail aqmil aol nail ngel-aiq” dai, Yeiqsul aqyu juq bhai naldaiq-u phao, “Heeqphaq Gailsaq nail niil” dai, aqyu juq ge kovq bhiq-a nail ngaol.\n17“Gailsaq bhai tavq nail phaq neq, Gailsaq bhai bivq yaoq. Miqyail bhai tavq nail phaq neq, Miqyail bhai bivq yaoq” dai, Yeiqsul aqyu juq bhai ge bhiq-u phao, aqyu juq aivq bhai noeq-u maq dov dai, pevq ail-a nail ngaol.\nGaoq doevq kovq lal nail ganl, Yeiqsul bhai naldaiq-a nail\n18A bhai nee ngal-aq, sil thaq nail tsaol-aq maq doevq kovq lal nia-ail dai, ge nail Saqduqgail teevq pav ganav juq, Yeiqsul jaol nail bha lal khi, niailhai naldaiq lal-a nail ngaol: 19“Saqlaq-ol, Molseiq ngadao nail haqbhoil niailhai gevq-ai thaq nail ngaol. Tsaol-aq teevq gaq nail algao, yaq maq jaol lee-u nee sil haq neq, algao gaq nail jeq-e jaq-a maq ya peivq-ail dai, jaqbheq gaq aivq nail aqtsu bhai ya hevq nail ngaol dai, gevq-ai thaq nail ngaol. 20Jel lal-u phao, mailnail sivq gaq jaol-a nail ngaol. Aqivq ivqsaq gaq khaqma hevq khi, yaq maq jaol lee-u nee mail, sil-a nail ngaol. 21Nvq gaq teevq gaq iqsanl yaqmai-aq al gaq bhai hevq khi, yaq maq jaol lee-u nee mail sil-a nail ngaol. Hail gaq teevq gaq iqsanl alhai sil-a nail ngaol. 22Alhai dul dai, mailnail sivq gaq sivq gaq-ail yaq maq jaol lee-al. Mailnail al juq sil gil-a ngal neq, yaqmai-aq al gaq iqsanl sil-a nail ngaol. 23Thailhai phal-iq neq, sil thaq nail tsaol-aq gaoq doevq kovq lal-u n-gaol, yaqmai-aq al gaq khaq sil gaq nail khaqma pevq nail-aiq. Khul khi mail dai ngal-aq neq, aqyu juq mailnail sivq gaq sivq gaq-ail yaqmai-aq al gaq bhai hevq-a nail ngaol” dai, ge bhiq-a nail ngaol.\n24Yeiqsul aqyu juq bhai ge kovq bhiq-a nail: “Nuljuq neq, Jalliq bhai iqsanl, Miqyail nail bhaqaoq bhai iqsanl maq heeq nia nail ngel-i mail noeq bheeq-ai thaq nail niil. 25Sil thaq nail tsaol-aq gaoq doevq kovq lal-u n-gaol, hevq pheel maol pheeljaq nail phaq maq bhao-ail. Nqtavq gaqkhoel khe-ai pevq lal nail ngaol. 26Sil thaq nail tsaol-aq gaoq doevq kovq lal nail ganl ge lavq bhel. Miqyail Molseiq bhai ge bhiq-a nail khe-ai, Molseiq-i mail gevq-ai thaq nail haoqgavq lavqkhoel-ai nuljuq maq ge daiq al laiq. Jiavbuv nail ganl gevq-ai thaq nail al dao bhai, niailhai gevq-ai thaq nail ngaol: ‘Ngal neq, Aqbhaqlaqhaq nail Miqyail, Ilcav nail Miqyail khi mail Yaqkov nail Miqyail ngaol’ dai, Miqyail Molseiq bhai ge bhiq-a nail ngaol. 27Aivq neq, sil-a nail tsaol-aq nail Miqyail maq ngel-ail. Aqdoevq doevq nail tsaol-aq nail Miqyail ngaol. Alheel ngel-i mail, nuljuq noeq bheeq deedee-ai thaq nail niil. Khul khi mail dai ngal neq, sil-a nail tsaol-aq neq, gaoq doevq kovq lal nail ngaol” dai, ge bhiq-a nail ngaol.\n28Aq-u phao, aoldaoq kovqdaoq cavq nail cov nail teevq gaq, aqyu juq jil pheeljaq nail bhai ya gaiq khi, Yeiqsul aqyu juq bhai aqmeeq-ai ge kovq bhiq nail bhai ya moel-a nail ngaol. A bhai nee ngal-aq, aivq Yeiqsul jaol nail bha lal khi, “Aoldaoq Kovqdaoq iqsanl nail lavqkhoel bhai, khul daoq eeq jaiq nail-aiq” dai, aivq bhai naldaiq bhiq-a nail ngaol.\n29Yeiqsul aivq bhai ge kovq bhiq-a nail: “Eeq jaiq nail daoq neq, niailhai ngaol. Ilsaqleiqlal nail tsaol-aq juq-ol, naldaiq yaoq. Ngadao nail Heeqphaq Miqyail neq, aivq teevq gaq taivq-ail Heeqphaq ngaol. 30Naoq nail neema iqsanl, naoq nail aqhaqlal iqsanl, naoq nail neenoeq needul iqsanl khi, naoq nail gaq iqsanl mail naoq nail Heeqphaq Miqyail bhai gaiq-a yaoq. 31Nvq daoq teevq daoq neq, ‘Naoq nail aqmaol bhai gaiq-a nail khe-ai, naoq nail aqjail bhai jaol nail tsaol-aq bhai gaiq-a yaoq.’ Aoldaoq Kovqdaoq niil nvq daoq nee maqtsil eeq jaiq nail daoq, maq jiav-ail” dai, ge bhiq-a nail ngaol.\n32Aoldaoq kovqdaoq cavq nail cov nail al gaq ge nail: “Tsaq naol. Saqlaq-ol, Miqyail teevq gaq taivq-ail jaol khi, aivq maq ngel haq neq, Miqyail yaoq gaq yaoq maq jaol-ail dai, naol ge nail neq, tsaq deedee-ail nial. 33Al ovqtavq, neema iqsanl, neenoeq needul iqsanl khi, gaq iqsanl aivq bhai gaiq-a khi, naoq nail aqmaol bhai gaiq-a nail khe-ai, naoq nail aqjail bhai jaol nail tsaol-aq bhai gaiq-a nail neq, miqjaq bhai bavq poiv khi laol bhiq nail iqsanl dai khi, laol bhiq nail yaoq juq yaoq nee maqtsil eeq nail ngaol” dai, Yeiqsul bhai ge bhiq-a nail ngaol.\n34Aivq aqmeeq-ai saol-nvq saol-nvq-ail, ge kovq nail bhai Yeiqsul ya moel-u phao, “Naol neq, Miqyail Milkhaoq bhai mao-ail maq eq-aoq thaq nial” dai, aivq bhai ge bhiq-a nail ngaol. A bhai nee ngal-aq, tsaol-aq teevq gaq-ail, Yeiqsul bhai khul teevq phaq iqsanl maq naldaiq tseq dai, pevq ail-a nail ngaol.\nDaqbhil nail Heeqphaq khi mail Daqbhil nail Yaqyov nail ganl\n35Yeiqsul uqhuq thaoq nail ilkhaol il ma nail khainl lavqkhoel bhai cavq bhiq cov bhiq-u phao, aivq ge nail: “Khali bhai Daqbhil nail Yaqyov ngaol dai, khul khi mail aoldaoq kovqdaoq cavq nail cov nail juq ge nail-aiq. 36Daqbhil neq, Meeqnail Haolnail Aqhaqlal bhai juq juq-ail ge nail:\n37Daqbhil Khali bhai Heeqphaq dai, khul nail ngaol. Thailhai phal-iq neq, aivq khalhai khi Daqbhil nail yaqyov pevq nia nail-aiq” dai, naldaiq bhiq-a nail ngaol.\nAoldaoq Kovqdaoq cavq nail cov nail juq bhai yaolphaol yaoq\nTsaol-aq munl munl ma al munl, aivq nail daoq bhai naldaiq movq-ail bhiq nail ngaol.\n38Aivq cavq bhiq cov bhiq thailthaiq-u phao, Yeiqsul teevq pov gaoq ge nail: “Aoldaoq kovqdaoq cavq nail cov nail juq bhai yaolphaol yaoq. Khul khi mail dai ngal-aq neq, aqyu juq neq, phailkhaoq heelma doi doi-ail tsao movq nail ngaol. Leiv lavqkhoel bhai tsao-u phao, yu aqyu juq bhai bhi ev movq nail ngaol. 39Aqyu juq neq, uqhuq thaoq nail ilkhaol lavqkhoel bhai sivtavq phao jiav nail khaoqsail eeq nail doiqbev bhai jaoldeel movq-ai bhiq nail ngaol. Bhaoqaiq lav sav-u phao, khaoqsail eeq nail jaol duq bhai, jaoldeel movq-ai bhiq nail ngaol. 40Aqyu juq neq, miqtsiq miqma juq nail ilkhaol khi ildaoq maoqgaiq iqsanl bhai khoeq jaq kav jaq khi, yu ya moel dai, geeqlaoq heelma ma dai hal nail ngaol. Aqyu juq neq, yu nee maqtsil yalkhaq dal nail bhai ya daq naol” dai, ge bhiq-a nail ngaol.\n41Aq-u phao, Yeiqsul phul danq duq nail sivtavq phao jaoldeel khi, tsaol-aq maodai phul danq lal nail bhai heldaiq thailthaiq nail ngaol. Hulmeeq hulbhao maodai gaq phul maodai oil bhoel lal-a nail ngaol. 42Aq-u phao, haq nail aoq nail miqtsiq miqma teevq gaq lal khi, giqheel meivbhaiq nvq bhaiq oil bhoel-a nail ngaol.\n43Yeiqsul aivq nail yaqlaol juq bhai khul khi, ge bhiq-a nail: “Ngal nuljuq bhai maldil dai, ge lavq bhel. Niai khe phul danq-a nail tsaol-aq iqsanl nail lavqkhoel nee, haq nail aoq nail miqtsiq miqma niil gaq neq, yu nee maqtsil danq-a nail ngaol. 44Khul khi mail dai ngal-aq neq, tsaol-aq al juq neq, maodai jiav nail lavqkhoel nee oil dov khi, danq-a nail ngaol. Thailhai ngaol-aoq, yaqmai-aq niil gaq neq, mao-ail haq nail lavqkhoel nee, aivq aqdoevq doevq nail haqbhoil khal jiav nail iqsanl mail oil dov khi danq-a nail ngaol” dai, ge bhiq-a nail ngaol.


Lolmav 5 AEU - Niil aq-il ngadao neema thaqtsaol nail - Bible Search\nLolmav 4 Lolmav 6\n1Niil aq-il ngadao neema thaqtsaol nail bhaqda nee, tsaq nail daol nail tsaol-aq pevq lal-a nail ngel-i mail, ngadao nail Heeqphaq Yeiqsul Khali bhaqda nee, Miqyail bhai tsaq lai jil lai-a nail ngaol. 2Yeiqsul Khali bhaqda nee ngadao geeqlaoq eeljaol al nail lavqkhoel bhai jaol ivq lal-a nail ngaol. Ngadao Miqyail nail seiqleiq khaoqsail bhai ya dai, noeqthunq-ai thaq nail ngel-i mail, lavqkhiq tsail-ail nial. 3Al ovqtavq, ngadao haq nail aoq nail phaq bhai ya daq-u phao, lavqkhiq mao-ail tsail-ail nial. Khul khi mail dai ngal-aq neq, haq nail aoq nail bhaqda nee, ngadao oltsaol lal-a nail ngaol. 4Ngadao oltsaol nail bhaqda nee, laonqdaiq nail phaq bhai gaq lai-a nail tsaol-aq juq ngaol dai, Miqyail ngadao bhai saol-nvq lavq-a nail ngaol. Laonqdaiq nail phaq bhai gaq lai-a nail bhaqda nee, noeqthunq nail phaq jiav lal-a nail ngaol dai, ngadao heeq kivq nail ngaol. 5Noeqthunq nail phaq jiav lal-a nail bhaqda nee, neema cov duq maq jiav yaoq-aol. Khul khi mail daiq ngal-aq neq, ngadao bhai bivq lavq-a nail Meeqnail Haolnail Aqhaqlal, ngadao nail neema lavqkhoel bhai Miqyail nail goil nail gaiq-a nail phaq teevq bhee hoel bhoel lavq-a nail ngaol.\n6Ngadao gaq hal duq maq jiav-u phao, Miqyail-i mail tsel dov-ai thaq nail yanq bhai Khali neq, oeqbal yaq nail haqbhoil khanqsil-a nail ngaol. 7Tsaq nail daol nail tsaol-aq nail haqbhoil khanqsil nail tsaol-aq halpov khi ngaol-aoq, maq halpov moel kivq-ail. Teevq pov ganav tsaol-aq aqmeeq aqjaq nail haqbhoil khanqsil tseq nail teevq gaq ganav neq, jaol-ail jaol-aq. 8Thailhai ngaol-aoq, Miqyail ngadao bhai khadai gaiq-a nail dai, niailhai bhi moel lavq-a nail ngaol. Ngadao oeqbal yaq pevq-u phao, Khali ngadao nail haqbhoil khanqsil-a nail ngaol.\n9Niil aq-il, Khali khanqsil-a nail bhaqda nee, ngadao Miqyail nail sivtavq bhai tsaq nail daol nail tsaol-aq pevq lal-a nail ngaol. A dai nee maqtsil, aivq bhaqda nee ngadao Miqyail neema phail nail phaq bhai maldil ya jel ail-a nail ngaol. 10Ngadao Miqyail bhai neejiav jiav nail tsaol-aq pevq-u phao, aivq nail Yaqyov khanqsil-a nail ngel-i mail, ngadao Miqyail bhai tsaq lai jil lai-a nail ngaol. A dai nee maqtsil, aivq bhai tsaq lai jil lai-a nail ngel-i mail, Yaqyov aqdoevq doevq nail khe-ai, ngadao bhai maldil hevqkovq lavq nail ngaol. 11Al taivq-ail maq ngel mail, ngadao nail Heeqphaq Yeiqsul Khali bhaqda nee Miqyail bhai lavqkhiq tsail tav dai, tsiq eeq nail ngaol. Aivq bhaqda nee ngadao Miqyail bhai tsaq lai jil lai-a nail ngaol.\nAqdaq khi Khali nail ganl\n12Tsaol-aq teevq gaq bhaqda nee, miltsaq kovtavq bhai oeqbal jiav lee khi, oeqbal bhaqda nee sil nail phaq jiav lee-a nail ngaol. Sil nail phaq tsaol-aq iqsanl nail kovtavq bhai kev lee-a nail ngaol. Khul khi mail dai ngal-aq neq, tsaol-aq iqsanl mail oeqbal nl-a nail ngel-i mail ngaol. 13Aoldaoq kovqdaoq maq bivq-u nee mail, miltsaq kovtavq bhai oeqbal jiav nail ngaol. Thailhai ngaol-aoq, aoldaoq kovqdaoq maq bivq-a nail gaiqlaq bhai neq, oeqbal ngaol dai, maq saol-nvq-ai haq-al. 14Alhai maq saol-nvq khi ngaol-aoq, Aqdaq nee mail Molseiq nail yeel bhai kev dai, sil nail phaq-i mail uvthaiq-ai thaq nail ngaol. Tsaol-aq al juq-i mail nl bheeq-a nail khi Aqdaq-i mail nl bheeq-a nail maq dul lai khi ngaol-aoq, sil nail phaq aqyu juq bhai uvthaiq-ai thaq nail ngaol. Aqdaq al gaq yaqhao khe lee nail gaq khe-ai dul nail ngaol.\n15Thailhai ngaol-aoq, nl bheeq-a nail al neq, aqnieivq-ail bivq lavq-a nail kovpavq khe-ai, maq dul-ail. Khul khi mail dai ngal-aq neq, tsaol-aq teevq gaq nl bheeq-a nail ngel-i mail, tsaol-aq maodai ya sil-a nail ngaol. Thailhai ngaol-aoq, Yeiqsul Khali bhaqda nee, Miqyail nail geeqlaoq eeljaol khi aivq-i mail aqnieivq-ail bivq lavq-a nail kovpavq al, tsaol-aq maodai nail haqbhoil mao jaiq lal-a nail ngaol. 16Al ovqtavq, tsaol-aq teevq gaq nl bheeq-a nail ngel-i mail, pevq lal-a nail phaq neq, aqnieivq-ail bivq lavq-a nail kovpavq khe-ai, maq dul-ail. Khul khi mail dai ngal-aq neq, Aqdaq teevq gaq taivq-ail nl bheeq khi ngaol-aoq, tsaol-aq iqsanl mail, ya sil naol dai, yalkhaq dal nail phaq bhai ya daq-a nail ngaol. Thailhai ngaol-aoq, Miqyail-i mail aqnieivq-ail bivq lavq-a nail kovpavq bhaqda nee, ngadao maodai nl bheeq khi ngaol-aoq, Miqyail nail sivtavq bhai tsaq nail daol nail tsaol-aq pevq lal-a nail ngaol. 17Tsaol-aq teevq gaq nl bheeq-a nail ngel-i mail, sil nail phaq aivq bhaqda nee uvthaiq-ai thaq nail ngaol. Thailhai ngaol-aoq, tsaq nail daol nail phaq pevq nail Miqyail nail eeq dee mao deedee nail geeqlaoq eeljaol khi aqnieivq-ail bivq lavq-a nail kovpavq bhai ya-a nail tsaol-aq, a dai nee maqtsil, Yeiqsul Khali bhaqda nee aqdoevq doevq khi ya uvthaiq nail ngaol.\n18Tsaol-aq teevq gaq nl bheeq-a nail ngel-i mail, Miqyail tsaol-aq iqsanl bhai ya sil naol dai, yalkhaq dal ceiv-ai thaq nail ngaol. Alhai dul dai, tsaol-aq teevq gaq tsaq nail daol nail phaq nl-a nail ngel-i mail, tsaol-aq iqsanl mail Miqyail nail sivtavq bhai tsaq nail daol nail tsaol-aq pevq lal khi, aqdoevq ya doevq nail ngaol. 19Tsaol-aq teevq gaq maq naldaiq-a nail ngel-i mail, tsaol-aq maodai gaq oeqbal yaq pevq lal-a nail ngaol. Alhai dul dai, tsaol-aq teevq gaq naldaiq-a nail ngel-i mail, tsaol-aq maodai tsaq nail daol nail tsaol-aq pevq lal-a nail ngaol.\n20Bheeq nail leel nail phaq mao lal dai, aoldaoq kovqdaoq jiav lal-a nail ngaol. Thailhai ngaol-aoq, oeqbal mao lal nail al dao bhai, Miqyail nail geeqlaoq eeljaol mao jaiq lal nail ngaol. 21Sil nail phaq bhaqda nee oeqbal uvthaiq-a nail khe-ai, tsaq nail daol nail phaq bhaqda nee geeqlaoq eeljaol uvthaiq-ai thaq nail ngaol. Geeqlaoq eeljaol al neq, ngadao nail Heeqphaq Yeiqsul Khali bhaqda nee ngadao bhai nqmaq maqluv halyeel ya doevq dai, hevqdaiq lavq nail ngaol.